rejauldu/bengali-wikipedia huggingface dataset:
গোপালগঞ্জ (বিহার) () ভারতের বিহার রাজ্যের গোপালগঞ্জ (বিহার) জেলার একটি শহর ও পৌরসভা এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৬৬ মিটার (২১৬ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে গোপালগঞ্জ (বিহার) শহরের জনসংখ্যা হল ৫৪,৪১৮ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৬৩%। পুরুষদের মধ্যে সাক্ষরতার হার ৭০% এবং নারীদের মধ্যে এই হার ৫৫%। সারা ভারতের সাক্ষরতার হার ৫৯.৫%, তার চাইতে গোপালগঞ্জ (বিহার) এর সাক্ষরতার হার বেশি।  এই শহরের জনসংখ্যার ১৫% হল ৬ বছর বা তার কম বয়সী।   তথ্যসূত্র   বিষয়শ্রেণী:বিহারের শহর
পিংগলিয়া সিদ্দিকীয়া সিনিয়র ফাজিল মাদ্রাসা গোপালগঞ্জ জেলার কাশিয়ানী উপজেলার পিংগলিয়া গ্রামের একটি শিক্ষাপ্রতিষ্ঠান। এই মাদ্রাসায় ফাযিল (স্নাতক) পর্যন্ত শিক্ষা প্রদান করা হয়। বর্তমানে এখানে প্রায় ১১০০ শিক্ষার্থী পড়ালেখা করে।   অবস্থান      গোপালগঞ্জ জেলার কাশিয়ানী উপজেলার পিংগলিয়া গ্রামে এই সুনামধন্য শিক্ষাপ্রতিষ্ঠানটি অবস্থিত।   ইতিহাস  এই মাদ্রাসাটি ১৯৫৭ সালে প্রতিষ্ঠিত হয়েছিলো এবং সরকার কর্তৃক ১৯৮৬ আলে স্বীকৃতি লাভ করে। এই মাদ্রাসা ২০০৬ সাল থেকে ২০১৬ সাল পর্যন্ত ফাজিল ডিগ্রির জন্য ইসলামী বিশ্ববিদ্যালয়, বাংলাদেশের অন্তর্ভুক্ত ছিলো। এরপর থেকে ইসলামি আরবি বিশ্ববিদ্যালয়ের অধিভুক্ত।   একাডেমিক বিভাগ    সহ - পাঠক্রম সংক্রান্ত কার্যক্রম    আরও দেখুন    বাংলাদেশের শিক্ষাব্যবস্থা   তথ্যসূত্র   বিষয়শ্রেণী:গোপালগঞ্জ জেলার শিক্ষাপ্রতিষ্ঠান বিষয়শ্রেণী:গোপালগঞ্জ জেলার আলিয়া মাদ্রাসা
কানওয়ার দুর্গা চাঁদ (১৯২২ - ১ মে ২০০০) হিমাচল প্রদেশের ভারতীয় জনতা পার্টির একজন নেতা ছিলেন। তিনি ১৯৭৭ থেকে ১৯৭৯ পর্যন্ত কাংড়া থেকে ষষ্ঠ লোকসভার সদস্য ছিলেন। তিনি ১৯ মাস জরুরী অবস্থায় কারাবরণ করেছিলেন। তিনি ১৯৬৭ থেকে ১৯৭৭ সাল পর্যন্তও হিমাচল প্রদেশ বিধানসভার সদস্য ছিলেন। তিনি ১৯৭২ থেকে ১৯৭৭ সাল পর্যন্ত বিধানসভা বিরোধী দলের নেতা ছিলেন।  তিনি ১৭ মে ২০০০ সালে মারা যান। http://www.parliamentofindia.nic.in/lsdeb/ls13/ses4/03082k.htm   তথ্যসূত্র   বিষয়শ্রেণী:১৯২২-এ জন্ম বিষয়শ্রেণী:২০০০-এ মৃত্যু বিষয়শ্রেণী:হিমাচল প্রদেশ বিধানসভার সদস্য বিষয়শ্রেণী:ষষ্ঠ লোকসভার সদস্য বিষয়শ্রেণী:ভারতীয় জনসংঘের রাজনীতিবিদ বিষয়শ্রেণী:জরুরী অবস্থার (ভারত) সময়ে ভারতীয় কারারুদ্ধ বিষয়শ্রেণী:হিমাচল প্রদেশের ভারতীয় জনতা পার্টির রাজনীতিবিদ বিষয়শ্রেণী:হিমাচল প্রদেশের রাজ্য মন্ত্রিপরিষদের মন্ত্রী বিষয়শ্রেণী:হিমাচল প্রদেশ বিধানসভার সদস্য ১৯৬৭-১৯৭২ বিষয়শ্রেণী:হিমাচল প্রদেশ বিধানসভার সদস্য ১৯৭২-১৯৭৭
তাজমহল হোটেল হচ্ছে ভারতের রাজধানী দিল্লিতে অবস্থিত একটি ৫ তারকা হোটেল। দিল্লির লুইটেনস এ অবস্থিত, ইন্ডিয়া গেটের দক্ষিণ-পশ্চিম দিকে ১১ তলা বিশিষ্ট হোটেলটি শহরটিতে মুঘল স্থাপত্যশৈলীর একটি অন্যতম উদাহরণ এবং গোলাপী ধোলপুর বেলেপাথর দ্বারা বাগানের ভিতর নির্মিত । হোটেলটিতে ২৯৪টি লাক্সারী কক্ষ এবং ২৭টি ডিলাক্স স্যুইট রয়েছে ।   তথ্যসূত্র  বহিঃসংযোগ দাপ্তরিক তথ্যক্ষেত্র তাজমহল হোটেল   বিষয়শ্রেণী:দিল্লির হোটেল
বাংলাদেশ ইন্টারন্যাশনাল স্কুল অ্যান্ড কলেজ হলো একটি বেসরকারি বিদ্যালয়। যা ঢাকার মহাখালী ডিওএইচএস এ অবস্থিত। ঢাকা সেনানিবাসের বাংলাদেশ সেনাবাহিনী স্টেশন হেডকোয়ার্টার বিদ্যালয়টি পরিচালনা করে। এটি ১৯৯৫ সালে একটি আদর্শ প্রাথমিক বিদ্যালয় হিসাবে প্রতিষ্ঠিত হয় এবং পরবর্তীতে ইংরেজি মাধ্যম স্কুলে রূপান্তর করা হয়।  ২০২৩ সাল পর্যন্ত, পরিচালনা পর্ষদের চেয়ারম্যান ব্রিগেডিয়ার জেনারেল এস. এম. জিয়াউল আজিম এবং প্রধান পৃষ্ঠপোষক মেজর জেনারেল মোঃ মঈন খান।   ইতিহাস  বিদ্যালয়টি ১৯৯৫ সালের ১৪ মার্চ অধ্যক্ষ এ. কে. এম. সুফিউর রহমানের নেতৃত্বে মাত্র ২৭ জন শিক্ষার্থী নিয়ে প্রতিষ্ঠিত হয়।  ২০১১ সালে ১৫ জন শিক্ষার্থী নিয়ে প্রথম এইচএসসি জাতীয় পাঠ্যক্রমের ব্যাচ শুরু হয়। ২০১১ সালের ১৭ সেপ্টেম্বর ব্যাচটি উদ্বোধন করা হয় এবং বিদ্যালয়ের নাম পরিবর্তন করে বাংলাদেশ ইন্টারন্যাশনাল স্কুল অ্যান্ড কলেজ করা হয়।   আন্তর্জাতিক পাঠ্যক্রম  এই পাঠ্যক্রমের শিক্ষার্থীরা যুক্তরাজ্যের এডেক্সেলের অধীনে ও-লেভেল এবং এ-লেভেল পরীক্ষার জন্য প্রস্তুত হয়।   জাতীয় পাঠ্যক্রম  বিদ্যালয়টি ২০০৬ সালে জাতীয় পাঠ্যক্রম (ইংরেজি সংস্করণ) শুরু করে। এই পাঠ্যক্রমে, শিক্ষার্থীদেরকে মাধ্যমিক স্কুল সার্টিফিকেট এবং উচ্চ মাধ্যমিক স্কুল সার্টিফিকেট পরীক্ষার জন্য প্রস্তুত করা হয়। পূর্বের পাঠ্যক্রমে, শিক্ষার্থীদেরকে ৫ম শ্রেণীতে পিইসিই এবং ৮ম শ্রেণীতে জেএসসি পরীক্ষা দিতে হতো। কিন্তু নতুন পাঠ্যক্রম অনুসারে, তাদের এখন এই পরীক্ষাগুলো দিতে হয় না। শিক্ষার্থীরা ইংরেজিতে অনূদিত এবং মাধ্যমিক ও উচ্চ মাধ্যমিক শিক্ষা বোর্ড দ্বারা প্রকাশিত পাঠ্যপুস্তকগুলো অনুসরণ করে।   আরও দেখুন   বাংলাদেশের বিদ্যালয়ের তালিকা   তথ্যসূত্র    বহিঃসংযোগ     বিষয়শ্রেণী:১৯৯৫-এ বাংলাদেশে প্রতিষ্ঠিত বিষয়শ্রেণী:১৯৯৫-এ প্রতিষ্ঠিত শিক্ষাপ্রতিষ্ঠান বিষয়শ্রেণী:ঢাকার আন্তর্জাতিক বিদ্যালয় বিষয়শ্রেণী:উইকিউপাত্তে স্থানাঙ্ক আছে
ত্রিদিব  (১২ ডিসেম্বর ১৯১১ — ২১ ডিসেম্বর ১৯৯৭) একজন বাঙালি স্বাধীনতা আন্দোলনকারী, সাংসদ ও বিপ্লবী সমাজতন্ত্রী দলের অন্যতম প্রতিষ্ঠাতা নেতা।   প্রারম্ভিক জীবন  ত্রিদিব চৌধুরীর পিতা গনেশ চৌধুরী পদস্থ পুলিশ কর্তা ছিলেন। তাদের আদি নিবাস ছিল বাংলাদেশের পাবনায়। পিতার বদলির চাকরির সুবাদে তিনি মুর্শিদাবাদ জেলার বহরমপুর চলে আসেন, ১৯২৬ সালে কৃষ্ণনাথ কলেজিয়েট স্কুল থেকে ম্যাট্রিক ও কৃষ্ণনাথ কলেজ থেকে আই.এ পাশ করেন।   স্বাধীনতা আন্দোলন  ছাত্রাবস্থাতেই স্বাধীনতা আন্দোলনে যোগ দিয়েছিলেন তিনি। বহরমপুর অনুশীলন সমিতির তরুন সংগঠকদের মধ্যে একজন ছিলেন ত্রিদিব। ১৯৩০ সালে চট্টগ্রাম অস্ত্রাগার লুন্ঠনের ঘটনায় আত্মগোপন করেন। কিছুদিন পরে ধরা পড়ে ১৯৩৭ সাল পর্যন্ত কারাবাস করতে হয়। জেলে ১৯৩৩ সালে বিএ ও ১৯৩৬ সালে অর্থনীতি তে এমএ পাশ করেন। ১৯৩৭ থেকে ১৯৪০ এই তিন বছর নেতাজী সুভাষচন্দ্র বসুর ঘনিষ্ঠ সহযোগী হিসেবে কাজ করেছেন তিনি।   রাজনীতি  ১৯৪০ সালে কংগ্রেস সোশালিস্ট পার্টি থেকে বেরিয়ে যোগেশচন্দ্র চট্টোপাধ্যায়, রবি সেন, ত্রৈলোক্যনাথ চক্রবর্তী, প্রতুল গাঙ্গুলি প্রমুখদের সাথে মিলে রেভলিউশনারি সোশালিস্ট পার্টি বা বিপ্লবী সমাজতন্ত্রী দল গঠন করেন। ১৯৪০-৪৬ আবার কারাগারে থাকেন। স্বাধীনতার পরে ১৯৫৫ সালে গোয়ার মুক্তি আন্দোলনে যোগ দেন। পর্তুগিজ সরকার তাকে গ্রেপ্তার করে ১৯ মাস আটক রাখে সালজারের জেলে। আর.এস.পি দলের হয়ে সাতবার তিনি সাংসদ নির্বাচিত হন বহরমপুর লোকসভা কেন্দ্র হতে। ১৯৮৭ সালের পর রাজ্যসভায় নির্বাচিত হন এবং আমৃত্যু রাজ্যসভার সাংসদ পদে থাকেন। সাংসদে তার সুবক্তা ও সরকারের অন্যায় নীতির কঠোর সমালোচক হিসেবে সুনাম ছিল। বাস্তুহারাদের অধিকার, মতপ্রকাশ ও গণতান্ত্রিক চেতনার পক্ষে একাধিকার সওয়াল করেছেন। মার্ক্সবাদী দর্শনে গভীর পান্ডিত্য ছিল। সারাজীবন অসংখ্য রাজনৈতিক প্রবন্ধ ও কয়েকটি গ্রন্থ লিখেছেন ত্রিদিব চৌধুরী। তিনি অকৃতদার ছিলেন ও সহজ সরল জীবনযাত্রা করেছেন আজীবন।   মৃত্যু  ২১ ডিসেম্বর, ১৯৯৭ সালে ত্রিদিব চৌধুরী মারা যান।   তথ্যসূত্র   বিষয়শ্রেণী:১৯১১-এ জন্ম বিষয়শ্রেণী:১৯৯৭-এ মৃত্যু বিষয়শ্রেণী:আদিনিবাস পূর্ববঙ্গে বিষয়শ্রেণী:পাবনা জেলার ব্যক্তি বিষয়শ্রেণী:পূর্ব বাংলা থেকে ভারতীয় স্বাধীনতা কর্মী বিষয়শ্রেণী:পূর্ববঙ্গের ব্রিটিশ উপনিবেশবাদ বিরোধী বিপ্লবী বিষয়শ্রেণী:পশ্চিমবঙ্গের রাজনীতিবিদ বিষয়শ্রেণী:বিপ্লবী সমাজতন্ত্রী দল (ভারত) এর রাজনীতিবিদ বিষয়শ্রেণী:পশ্চিমবঙ্গের ব্যক্তি বিষয়শ্রেণী:মুর্শিদাবাদ জেলার ব্যক্তি বিষয়শ্রেণী:বাঙালি বিপ্লবী বিষয়শ্রেণী:কৃষ্ণনাথ কলেজের প্রাক্তন শিক্ষার্থী বিষয়শ্রেণী:প্রথম লোকসভার সদস্য বিষয়শ্রেণী:দ্বিতীয় লোকসভার সদস্য বিষয়শ্রেণী:তৃতীয় লোকসভার সদস্য বিষয়শ্রেণী:চতুর্থ লোকসভার সদস্য বিষয়শ্রেণী:পঞ্চম লোকসভার সদস্য বিষয়শ্রেণী:ষষ্ঠ লোকসভার সদস্য বিষয়শ্রেণী:সপ্তম লোকসভার সদস্য বিষয়শ্রেণী:পশ্চিমবঙ্গের রাজ্যসভা সদস্য বিষয়শ্রেণী:ভারতের রাষ্ট্রপতি প্রার্থী বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:পশ্চিমবঙ্গের লোকসভা সদস্য
ভাক্কার জেলা  (), পাকিস্তানের পাঞ্জাব প্রদেশে অবস্থিত একটি জেলা। ১৯৮২ সালে ভাক্কার শহর সদর দপ্তর ও প্রধান শহর হিসেবে মিয়ানওয়ালী জেলার অংশ হিসেবে জেলাটি গঠিত হয়। জেলাটি অঞ্চল মূলত সিন্ধু বরাবর একটি নদীপ্রবাহ দ্বারা গঠিত, যেটি কাচচা নামেও পরিচিত এবং বেশিরভাগ জেলা এলাকা থাল মরুভূমির নির্জন সমভূমিতে অবস্থিত।Bhakkar Tahsil - Imperial Gazetteer of India, v. 8, p. 43  প্রশাসন জেলা প্রশাসনিকভাবে ৪টি তহসিল এবং ৬৪টি ইউনিয়ন পরিষদ নিয়ে গঠিত হয়েছে:   খানসার ইউনিয়নের পরিষদ ভাক্করের প্রধান ইউনিয়ন পরিষদের মধ্যে অন্যতম।   মারি শাহ সাখিরা ইউনিয়ন পরিষদ ভাক্কর জেলা সীমান্তের খুব কাছাকাছি অবস্থিত।  জনসংখ্যার উপাত্ত ২০১৭ সালের আদমশুমারীর হিসাব অনুযায়ী, জেলাটির মোট জনসংখ্যা ছিল প্রায় ১৬,৫০,০০০ জন। এছাড়াও ১৯৯৮ সালের আদমশুমারীর হিসাব অনুযায়ী, মাতৃভাষা হিসেবে সরাইকি (৭৩%), পাঞ্জাবী (১৮%) এবং উর্দু (৭%) ভাষা ব্যবহার করে থাকে।"Mother tongue": defined as the language of communication between parents and children and recorded of each individual. +লিঙ্গ (২০১৭ সাল)পুরুষ৮৪৪,২৪৭নারী৮০৬,২৩৫হিজড়া৩৬  তথ্যসূত্র  বহিঃসংযোগ  বিষয়শ্রেণী:পাঞ্জাব, পাকিস্তানের জেলা বিষয়শ্রেণী:১৯৮১-এ  পাকিস্তানে প্রতিষ্ঠিত বিষয়শ্রেণী:ভাক্কার জেলা
কাশিনগরা () ভারতের ওড়িশা রাজ্যের গজপতি জেলার গজপতি সম্প্রদায় উন্নয়ন ব্লক এর সদর দপ্তর এবং একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে কাশিনগরা শহরের জনসংখ্যা হল ৯৭৮২ জন। এর মধ্যে পুরুষ ৪৯% এবং নারী ৫১%।  এখানে সাক্ষরতার হার ৪৩%। পুরুষদের মধ্যে সাক্ষরতার হার ৫৩% এবং নারীদের মধ্যে এই হার ৩৪%। সারা ভারতের সাক্ষরতার হার ৫৯.৫%, তার চাইতে কাশিনগরা এর সাক্ষরতার হার বেশি।  এই শহরের জনসংখ্যার ১৩% হল ৬ বছর বা তার কম বয়সী।   তথ্যসূত্র   বিষয়শ্রেণী:ওড়িশার শহর ও নগর
হুইয়া (হেটেরালোচা অকুটিরোস্টিস) হচ্ছে নিউজিল্যান্ডের ওয়াটেল জাতের পাখির সব থেকে বড় প্রজাতি, এরা নিউজিল্যান্ডের উত্তর দ্বীপের এন্ডেমিক প্রাণী—এই দ্বীপেই শুধু এদের দেখা যায়। দুইটি প্রধান কারণে ২০ শতকের শুরু থেকে এদের বিলুপ্তি শুরু হয়েছে। পৃথিবী ব্যাপী জাদুঘরসমূহ এবং ধনী সংগ্রাহকদের কাছে হুইয়া পাখির চামড়ার চাহিদা থাকায় অতিরিক্ত হারে হুইয়া পাখি শিকার হয় এবং দ্বিতীয় কারণ হচ্ছে ইউরোপীয় সেটেলার রা উত্তর দ্বীপে স্থায়ী ভাবে বসবাস শুরু করে এরা কৃষিজমির জন্য ব্যাপক হারে নিম্নভূমির জঙ্গল ধ্বংস করে ফেলছে।  শ্রেনীবিন্যাস left|thumb|alt=Two stuffed birds on a wooden stand|Taxidermy  হুইয়া পাখির লাতিন নাম হেটেরালোচা এসেছে গ্রীক শব্দ ἕτερος “আলাদা” এবং ἄλοχος “স্ত্রী” থেকে। হুইয়া পুরুষ ও স্ত্রী পাখির ঠোঁটের গড়ন আলাদা। ১৮৩৬ সালে জন গৌল্ড হুইয়া পাখির দুটি জাতের কথা উল্লেখ করেনঃ নিওমর্ফা একুটিরোস্টিস, স্ত্রী পাখির নমুনার উপর ভিত্তি করে এবং নিয়োমর্ফা ক্রাসসিরোস্ট্রিস, পুরুষ পাখির নমুনার উপর ভিত্তি করে।  বর্ণনা thumb|left|Painting by J.G. Keulemans of a female, a male, and a white female  হুইয়া পাখির স্ত্রী-পুরুষ উভয়ের চোখের রঙ বাদামী, ঠোঁট হাতির দাঁতের মত সাদা, গোড়ার দিকে হালকা ধূসর। পা এবং পায়ের পাতা লম্বা, ধূসর নীল, আঙুল গুলো হাল্কা বাদামী। হুইয়ার লেজে ১২ টিBest 2005 কালো পালক থাকে। প্রতিটি আড়াই থেকে তিন সেমি লম্বা এবং শেষাংশে সাদা ব্যান্ড।Barrie and Robertson 2005  বাসস্থান নিউজিল্যান্ডের প্রধান দুই জংগলে হুইয়া পাখিদের বসবাস। তাদেরকে মাতাই, রিমু, কাহিকাটি, নর্দান রাতা, মেইরে, হিনাউ, টোটারা, রিওয়ারিয়া, মাহোই এবন তারাইরি গাছে বাস করে। এদেরকে কখনো পোড়া জংগলে অথবা চাষবাসের জন্য উন্মুক্ত জমিতে দেখা যায় নি।  স্বভাব হুইয়া পাখির চলাফেরা সম্পর্কে খুবই কম জানা যায়। ধারণা করা হয় ঋতুভেদে হুয়াই পাখি আবাস বদলায়। গ্রীষ্মে এরা জংগলে বাস করে এবং শীতে নিম্নভুমির জংগলে নেমে আসে। হুয়াই পাখি খুব ভালো উড়তে পারে না। এরা অল্প অল্প দূরত্বে ওড়ে।  মানুষের সাথে সম্পর্ক মাওরি লোকাচারে সাদা হিরন এবং হুইয়া পাখি সাধারনত খাওয়া হয় না তবে উচ্চপদস্থ ব্যক্তিরা হুইয়া পাখি দিয়ে তৈরী গহনা পরে থাকেন। হুইয়া পাখি খুবই সাহসী, ভয় পেয়ে পালিয়ে যায় না, তাই এদেরকে ধরা খুব সহজ। মাউরিরা ডাক নকল করে হুইয়া পাখিকে ডাকে, কাছাকাছি এলে তরি, তীর-ধনুক দিয়ে হত্যা করে। এরা সবসময় জোড়া বেধে থাকে। তাই একই সাথে এক জোড়া ধরা খুবই সহজ।  তথ্যসূত্র  বহিঃসংযোগ   Huia specimens  at the Museum of New Zealand Te Papa Tongarewa  Huia calls (imitation)   বিষয়শ্রেণী:উত্তর দ্বীপের পাখি বিষয়শ্রেণী:নিউজিল্যান্ডের বিলুপ্তপ্রায় পাখি বিষয়শ্রেণী:১৮৩৭-এ বর্ণিত পাখি
থাম্ব|মোহাম্মদ মুথাসিম আদনান।সময় ১৭ আগস্ট ২০১৪ মোহাম্মদ মুথাসিম আদনান, (জন্ম ১৯৭৭) একজন মালদ্বীপের সাঁতারু।  তিনি ২০১২ ফিনা ওয়ার্ল্ড সুইমিং চ্যাম্পিয়নশিপে (২৫ মিটার) ৫০ মিটার, ১০০ মিটার বাটারফ্লাই এবং ৫০ মিটার ফ্রিস্টাইলে এবং ২০১৩ এশিয়ান ইনডোর এবং মার্টিয়াল গেমসে ৫০ মিটার ফ্রিস্টাইল, ৫০ মিটার বাটারফ্লাই এবং ১০০ মিটার ব্যক্তিগত মেডলে ইভেন্টে প্রতিদ্বন্দ্বিতা করেছিলেন। মোহাম্মদ মুথাসিম আদনান ২০১৩ ওয়ার্ল্ড অ্যাকুয়াটিকস চ্যাম্পিয়নশিপে ৫০ মিটার ফ্রিস্টাইল এবং ৫০ মিটার বাটারফ্লাই ইভেন্টেও অংশ নিয়েছিলেন।   তথ্যসূত্র   বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:মালদ্বীপীয় পুরুষ সাঁতারু বিষয়শ্রেণী:২০১৪ এশিয়ান গেমসের সাঁতারু বিষয়শ্রেণী:এশিয়ান গেমসে মালদ্বীপের প্রতিযোগী
আওরঙ্গজেব মসজিদ কিশোরগঞ্জ জেলার পাকুন্দিয়া উপজেলায় অবস্থিত একটি প্রাচীন মসজিদ ও বাংলাদেশের অন্যতম একটি প্রত্নতাত্ত্বিক স্থাপনা।   ইতিহাস  থাম্ব|আওরঙ্গজেব মসজিদের বাইরের অংশ ঐতিহাসিক আওরঙ্গজেব মসজিদটি কিশোরগঞ্জ জেলার পাকুন্দিয়া উপজেলার নারান্দী ইউনিয়নে অবস্থিত। মুঘল সম্রাট আওরঙ্গজেবের শাসনামলে এটি নির্মণ করা হয়েছে বলে এর নাম তৎকালীন সম্রাটের নামানুসারেই রাখা হয়েছে।  মুঘল সাম্রাজ্যের শেষ সম্রাট আওরঙ্গজেব (বাদশা আলমগীর) এর রাজদরবারে জমিদার শেখ মুহাম্মদ হানিফ নামে অত্যন্ত জ্ঞানী একজন মুহাদ্দিস ছিলেন। তিনি সম্রাট আওরঙ্গজেবের দরবারে হাদিস বর্ণনা করতেন ও ধর্মীয় দায়িত্ব পালন করতেন। দীর্ঘকাল দক্ষতার সাথে কাজ করার ফলে নবাব তার জ্ঞানের প্রতি অত্যন্ত খুশি হয়ে শেখ মুহাম্মদ হানিফকে ৬২ মৌজার জাইগির দান করেন। ধারণা করা হয়, তিনি ১৬৬৫ সালে দিল্লী হতে পূর্বে বঙ্গের এ ময়মনসিংহের এ অঞ্চলে এসে উক্ত জাইগির এর জমিদারী প্রতিষ্ঠা করেন। এর কিছু সময় পর ১৬৬৯ সালে জমিদার শেখ মুহাম্মদ হানিফের হাত ধরেই এ মসজিদের ভিত্তি প্রস্তর স্থাপন হয় বলে জানা যায়। জমিদার শেখ মুহাম্মদ হানিফ দিল্লী থেকে তাঁর পরিবারসহ এখানে অর্থাৎ শালংকা গ্রামে এসে প্রসাদ নির্মাণ করেন। যা বর্তমানে কিশোরগঞ্জ জেলার পাকুন্দিয়া উপজেলার শালংকা নামে গ্রামে অবস্থিত। ৬২ মৌজার জমিদারীতে প্রাসাদ, ঘোড়শাল, গোলাকৃতি অন্দরমহল পুকুর, দরবার ঘর, বিশাল প্রাচীর সহ ফটক উলেকযোগ্য ছিল, যা কালের আবর্তে বিলিন হয়ে যায়। এছাড়া বিচার-সালিশ, খাজনা আদায়, নিজস্ব বাহিনী সহ ব্যাপক জৌলুস ছিল।  ১৯০৯ সালে তখনকার ব্রিটিশ সরকারের প্রত্নতত্ত্ব অধিদপ্তর এই মসজিদকে সংরক্ষিত পুরাকীর্তি হিসেবে তালিকাভুক্ত করে।   অবকাঠামো  মুঘল স্থাপত্যকলায় তৈরি বর্গাকার আকৃতির মসজিদটির প্রধান ফটকে ছিল কালোপাথরে লেখা আরবী ফার্সি ভাষার কিছু বাণী। এটি এক গম্বুজ বিশিষ্ট একটি মসজিদ। চতুর্ভূজাকৃতির এ মসজিদের চার কোণায় বৃহদাকৃতির অষ্টভুজ বিশিষ্ট চারটি পিলারের মাধ্যমে একখন্ড উঁচু জমির উপর মসজিদটি নির্মিত। গম্বুজের চারপাশে রয়েছে চমৎকার কারুকার্য এবং পদ্মপাপড়ির ন্যায় গঠনশৈলী। যা মুঘল স্থাপত্যকলার সাদৃশ্য বহন করে। আবার মসজিদটির গম্বুজটির উপরের অংশ উল্টানো পদ্মফুলের ন্যায়। যা প্রমাণ করে এটি মুঘল স্থাপত্যকলার আদলে তৈরি। এছাড়াও পিলারের উপরে চারকোণায় চারটি কলস ছিল। মসজিদটির দেয়ালে লতাপতা ও ফুলের ন্যায় চমৎকার কারুকার্যে তার নৈপুণ্য ফুটিয়ে তোলা হয়েছে। মসজিদের পূর্ব পাশের দেয়ালে তিনটি প্রবেশপথ রয়েছে যার মধ্যে মাঝের অর্থাৎ কেন্দ্রীয় প্রবেশপথটি অপেক্ষাকৃত বড় আকৃতির। প্রবেশদ্বারের উপরে শ্বেতপাথরে বিষ্ময়কর দোয়া খোদাই করে লিখা রয়েছে। এছাড়াও উত্তর ও দক্ষিণ দেয়ালে একটি করে মোট দুটি প্রবেশপথ রয়েছে। আওরঙ্গজেব মসজিদটি এক গম্বুজ বিশিষ্ট।  মসজিদটির পাশে রয়েছে জমিদার শেখ মুহাম্মদ হানিফের কবর। তবে তার চিহ্ন কলের আবর্তে বিলিন হয়ে যায়। এবং ধ্বংসপ্রাপ্ত জমিদার বাড়িটি কালের আবর্তে পরপর দু বার ভূমিকম্পে ও পরবর্তিতে বিলিন হয়ে যায়। তবে এক গম্বুজবিশিষ্ট মসজিদটি ফাটল সহ নামাজের অনুপযোগী হলেও এখনো জৌলুস ধরে রেখে দাঁড়িয়ে আছে।  আর জমিদার শেখ মুহাম্মদ হানিফের উত্তরসূরীরা এখনো এ গ্রামে বসবাসরত আছেন।   চিত্রশালা    আরও দেখুন   বাংলাদেশের প্রত্নতাত্ত্বিক স্থানের তালিকা  বাংলাদেশের মসজিদের তালিকা  ঢাকা বিভাগের মসজিদের তালিকা   তথ্যসূত্র   বিষয়শ্রেণী:কিশোরগঞ্জ জেলার মসজিদ বিষয়শ্রেণী:কিশোরগঞ্জ জেলার দর্শনীয় স্থান বিষয়শ্রেণী:কিশোরগঞ্জ জেলার প্রত্নতাত্ত্বিক স্থাপনা বিষয়শ্রেণী:পাকুন্দিয়া উপজেলা বিষয়শ্রেণী:১৬৬৯-এ প্রতিষ্ঠিত
আলি মর্দান খিলজি, (, ) ১২১০ সালে গিয়াসউদ্দিন ইওয়াজ খিলজিকে পরাজিত করে বাংলার স্বাধীন সুলতান রূপে আসীন হন। তিনি দুই বছর বাংলা শাসন করেন। আলি মর্দান খিলজির নিষ্ঠুরতা দরবারের সভাসদদেরকে তার প্রতি বীতশ্রদ্ধ করে তোলে। তাদের হাতে তিনি ১২১২ সালে নিহত হন।  ৬০২ হিজরিতে (১২০৬ খ্রি.) বখতিয়ার খলজীর মৃত্যু হয় এবং তাঁর অন্যতম প্রধান অমাত্য  মোহাম্মদ শিরাণ খলজী নগৌর হতে এসে লখনৌতির শাসনভার গ্রহণ করেন এবং আলী মর্দানের ইকতা বরসৌল আক্রমণ করে তাঁকে বন্দী করেন। কিন্তু কারাবাস থেকে পালিয়ে গিয়ে শিরাণ খলজী দিল্লিতে আশ্রয় নেন এবং সেখানে অবস্থান করেন। শীরাণ খলজী প্রকাশ্যে স্বাধীনতা ঘোষণা না করলেও অভ্যন্তরীণ শাসনের ব্যাপারে তিনি সম্পূর্ণ স্বাধীন ছিলেন। দিল্লীর সুলতানের নির্দেশে ১২০৭ খ্রিস্টাব্দে অযোদ্ধার গভর্নর কায়েমাজ রুমী বাংলা আক্রমণ করেন এবং ১২০৮ খ্রিস্টাব্দে শিরাণ খলজী পরাজিত হয়ে পালিয়ে গেলে হুসামউদ্দিন ইওজ খলজী দেওকোটের শাসক হন এবং তিনি দিল্লীর সুলতানের গভর্ণর হিসেবে লখনৌতির মুসলিম রাজ্য শাসন করতে থাকেন। ইতোমধ্যে আলী মর্দান সুলতান কুতুবুদ্দিনের সঙ্গে গজনী অধিকারে যুদ্ধ যাত্রার সঙ্গী হয়েছিলে এবং আলী মর্দান সেখানে আটকা পড়েছিলেন। তিনি অবশ্য গজনী থেকে দিল্লী ফিরে আসতে সক্ষম হন এবং কুতুবুদ্দিন আইবক কর্তৃক লখনৌতির গভর্নর নিযুক্ত হয়ে সৈন্য বাহিনী নিয়ে লখনৌতি উপস্থিত হলে ইওজ খলজী বিনা বাধায় তাঁকে প্রদেশের দায়িত্বভার বুঝিয়ে দিয়ে নিজস্ব কর্মস্থলে ফিরে যান।   আরও দেখুন   বাংলার শাসকগণ  বাংলার ইতিহাস  বাংলাদেশের ইতিহাস  ভারতের ইতিহাস   তথ্যসূত্র   বিষয়শ্রেণী:জন্মের সাল অজানা বিষয়শ্রেণী:১২১২-এ মৃত্যু  বিষয়শ্রেণী:জন্মের সাল অজানা বিষয়শ্রেণী:বাংলার ইতিহাস বিষয়শ্রেণী:বাংলার শাসক বিষয়শ্রেণী:বাংলার গভর্নর বিষয়শ্রেণী:বাংলার রাজবংশ বিষয়শ্রেণী:বাংলাদেশ-অসম্পূর্ণ বিষয়শ্রেণী:বাংলাদেশের ইতিহাস বিষয়শ্রেণী:ভারতীয় মুসলিম বিষয়শ্রেণী:ভারতের ইতিহাস বিষয়শ্রেণী:ভারতীয় উপমহাদেশে মুসলিম শাসন বিষয়শ্রেণী:পশ্চিমবঙ্গের ইতিহাস বিষয়শ্রেণী:মধ্যযুগীয় ভারত বিষয়শ্রেণী:ইসলামের ইতিহাস বিষয়শ্রেণী:মামলুক সালতানাত (দিল্লি) বিষয়শ্রেণী:তুর্ক শাসক বিষয়শ্রেণী:তুর্কি বংশোদ্ভূত ভারতীয় ব্যক্তি বিষয়শ্রেণী:মুসলিম শাসক বিষয়শ্রেণী:১৩শ শতাব্দীর ভারতীয় ব্যক্তি বিষয়শ্রেণী:১৩শ শতাব্দীর ভারতীয় মুসলিম বিষয়শ্রেণী:১৩শ শতাব্দীর ভারতীয় রাজশাসক বিষয়শ্রেণী:১৩শ শতাব্দীতে খুন হওয়া রাজশাসক
নারায়ন চট্টোপাধ্যায় (১৯০৮ - ২২ জানুয়ারি ১৯৮৯) বাঙালি ব্রিটিশবিরোধী বিপ্লবী ও রাজনৈতিক নেতা।   প্রারম্ভিক জীবন  নারায়ন চট্টোপাধ্যায়ের জন্ম বর্তমান বাংলাদেশের খুলনার খানকা গ্রামের চট্টোপাধ্যায় জমিদার বংশে। পিতার নাম গৌরীনাথ চট্টোপাধ্যায়। পরিবারে বৈপ্লবিক ঐতিহ্য ছিল। উচ্চ সামন্ত বংশে জন্ম হলেও ব্রিটিশবিরোধী বিপ্লবী আন্দোলনে অংশগ্রহণ করেছেন পরিবারের অনেকেই। তুতো ভাই বিষ্ণু চট্টোপাধ্যায় ওরফে বিষ্টু ঠাকুর ছিলেন বাংলার অবিসংবাদিত কৃষক নেতা ও শহীদ। দিদি বিপ্লবী ভানু দেবী যশোর খুলনা যুব সংঘের কর্মী ছিলেন।   বিপ্লবী আন্দোলন  নারায়ন চট্টোপাধ্যায় নৈহাটি আচার্য প্রফুল্লচন্দ্র স্কুলে পড়াকালীন প্রমথ ভৌমিকের সাহচর্যে বিপ্লবী আন্দোলনে আকৃষ্ট হন এবং 'কিশোর সমিতি'র সাথে যুক্ত হন। এই সমিতি প্রকাশ্যে জনহিতকর কাজের সাথে জড়িত থাকত ও গোপনে তরুনদের অগ্নিমন্ত্রে দীক্ষা দিত। খালিশপুর স্বরাজ আশ্রমে কৃষিকাজ, স্বাস্থ্য চর্চা পঠনপাঠনের আড়ালে বৈপ্লবিক কাজকর্মের প্রস্তুতি চলতো। ভাই বিষ্ণুর সাথে তিনিও ছিলেন স্বরাজ আশ্রমে। পরে এই আশ্রমটিই যশোর খুলনা যুব সংঘের অন্যতম আখড়া হয়ে যায়। ১৯২৮-২৯ সারা বাংলা ছাত্র আন্দোলনে নারায়ন চট্টোপাধ্যায় ছিলেন খুলনা জেলার নেতা। ১৯৩০ খ্রিষ্টাব্দে ২৪ আগস্ট আইন অমান্য আন্দোলনে যোগ দিয়ে বেংগল অর্ডিন্যান্স বলে গ্রেপ্তার হন। আট বছর কারাদণ্ড হয় তার। মুক্তি পেয়ে খুলনা জেলা কংগ্রেস কমিটির সম্পাদক হয়েছিলেন।   ফরওয়ার্ড ব্লক  ১৯৩৯ সালে নেতাজী সুভাষচন্দ্র বসু খুলনায় এলে তার সাথে পরিচয় হয়। খুলনার ফরওয়ার্ড ব্লক জেলা কমিটির সম্পাদকের দায়িত্ব তার ওপর ন্যস্ত করেন সুভাষচন্দ্র। ১৯৪০ খ্রিষ্টাব্দে সুভাষচন্দ্রের নেতৃত্বে হলওয়েল মনুমেন্ট অপসারনের দাবীতে আন্দোলনে যোগ দিয়ে পূনরায় বন্দী হন এবং নয় মাস সশ্রম কারাদণ্ড হয়। ১৯৪২ সালে ভারত ছাড়ো আন্দোলনে যোগ দেওয়ার পরেই গ্রেপ্তার হয়ে ৩ বছর কারারুদ্ধ থাকেন। ১৯৪৫ সালে মুক্তি পান।   শেষ জীবন  জেল থেকে মুক্তিলাভ করে জেলা কংগ্রেসে পূনরায় যোগ দিয়েছিলেন। বঙ্গীয় প্রাদেশিক কংগ্রেস কমিটি ও নিখিল ভারত কংগ্রেস কমিটির সভ্য ছিলেন। সামাজিক কাজে নিয়োজিত ছিলেন শেষ জীবনে। দেশবিভাগের পর খুলনায় দুর্গতদের জন্যে কাজ করেছেন বহুদিন। পাক সরকারের অত্যাচার ও উৎপীড়নে পশ্চিমবঙ্গে চলে আসেন নারায়ন চট্টোপাধ্যায়।।   মৃত্যু  ২২ জানুয়ারি, ১৯৮৯ তিনি মারা যান নারায়ণ চট্টোপাধ্যায়।।   তথ্যসূত্র   বিষয়শ্রেণী:১৯০৮-এ জন্ম বিষয়শ্রেণী:পূর্ববঙ্গে জন্ম বিষয়শ্রেণী:১৯৮৯-এ মৃত্যু বিষয়শ্রেণী:পূর্ব বাংলা থেকে ভারতীয় স্বাধীনতা কর্মী বিষয়শ্রেণী:পূর্ববঙ্গের ব্রিটিশ উপনিবেশবাদ বিরোধী বিপ্লবী বিষয়শ্রেণী:ভারতের স্বাধীনতা আন্দোলন বিষয়শ্রেণী:খুলনা জেলার রাজনীতিবিদ বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:ভারতীয় স্বাধীনতা কর্মী
আবদুর রউফ (–২৯ নভেম্বর ২০১১) বাংলাদেশের নীলফামারী জেলার রাজনীতিবিদ ও মুক্তিযোদ্ধা যিনি তৎকালীন রংপুর-১ ও নীলফামারী-১ আসনের সংসদ সদস্য ছিলেন। প্রথম ও পঞ্চম জাতীয় সংসদে তিনি হুইপ হিসেবে দায়িত্ব পালন করেন।   প্রাথমিক জীবন  আবদুর রউফ  সালে নীলফামারীর ডোমার উপজেলার বাগডোকরা গ্রামে জন্মগ্রহণ করেন। তার পিতা আজিজুল্লা সরকার, যিনি ১৯৭১ সালে স্বাধীনতা যুদ্ধের সময় পাক হানাদার বাহীনির হাতে নিহত হন। থাম্ব|শেখ মুজিবুর রহমানের হাতের ডানে উপবিষ্ট ছাত্রনেতা আব্দুর রউফ তার স্ত্রী প্রখ্যাত সাহিত্যিক ও প্রকাশক ফরিদ উদ্দিন খাঁ-র কন্যা সাবেক সংসদ সদস্য ও মহিলা আওয়ামী লীগের সাংগঠনিক সম্পাদিকা ফরিদা রউফ আশা ১০ সেপ্টেম্বর ২০০৭ সালে মৃত্যুবরণ করেন।   রাজনৈতিক জীবন  আবদুর রউফ ১৯৬৩ থেকে ১৯৬৪ মেয়াদে রাজশাহী বিশ্ববিদ্যালয় ছাত্র সংসদের (রাকসু) সাধারণ সম্পাদক ছিলেন। ১৯৬৮ থেকে ১৯৬৯ মেয়াদে তিনি পূর্ব পাকিস্তান কেন্দ্রীয় ছাত্রলীগের সভাপতি হিসেবে দায়িত্ব পালন করেন।  ১৯৭১ সালে সরাসরি মুক্তিযুদ্ধ অংশগ্রহণ করেন এবং ছয় নম্বর সেক্টরে প্রবাসী বাংলাদেশ সরকারের প্রতিনিধি ও মুক্তিযোদ্ধা কমান্ডার হিসেবে দায়িত্ব পালন করেন। ১৯৭০ সালের পাকিস্তানের নির্বাচনে তিনি আওয়ামী লীগের প্রার্থী হিসেবে তৎকালীন রংপুর-১১ আসন থেকে পাকিস্তান জাতীয় পরিষদের সদস্য (এমএনএ) নির্বাচিত হন। ১৯৭২ সালে বাংলাদেশের সংবিধান প্রণয়ন কমিটির সদস্য ছিলেন।  তিনি ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন রংপুর-১ আসন থেকে সংসদ সদস্য নির্বাচিত হন। শেখ মুজিবুর রহমানের পার্লামেন্টে তাকে ডেপুটি চিফ হুইপের দায়িত্ব দেয়া হয়। ১৯৯১ সালের পঞ্চম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে নীলফামারী-১ আসন থেকে সংসদ সদস্য নির্বাচিত হন। পঞ্চম জাতীয় সংসদে বিরোধী দলীয় চিফ হুইপ হিসেবে দায়িত্ব পালন করেন।  তিনি আওয়ামী লীগের রাজনীতির সাথে জড়িত থাকলেও পরে গণফোরামের রাজনীতির সাথে জড়িত হন। তিনি গণফোরামের সভাপতিমণ্ডলীর সদস্য ছিলেন।   মৃত্যু  আবদুর রউফ ২৯ নভেম্বর ২০১১ সালে মৃত্যুবরণ করেন।   তথ্যসূত্র   বিষয়শ্রেণী:১৯৪০-এর দশকে জন্ম বিষয়শ্রেণী:২০১১-এ মৃত্যু বিষয়শ্রেণী:নীলফামারী জেলার রাজনীতিবিদ বিষয়শ্রেণী:প্রথম জাতীয় সংসদ সদস্য বিষয়শ্রেণী:পঞ্চম জাতীয় সংসদ সদস্য বিষয়শ্রেণী:বাংলাদেশ আওয়ামী লীগের সাবেক রাজনীতিবিদ বিষয়শ্রেণী:গণফোরামের রাজনীতিবিদ বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
গুয়াম ফুটবল অ্যাসোসিয়েশন (জিএফএ) জাতীয় ট্রেনিং সেন্টার হল গুয়ামের বৃহত্তম গ্রাম দেদিদোতে অবস্থিত একটি ফুটবল স্টেডিয়াম। এই ক্রীড়াস্থলে প্রায় ৫,০০০ দর্শক থাকতে পারবেন।  ১১ জুন ২০১৫-এ, এই ক্রীড়াস্থলে ২০১৮ বিশ্বকাপ বাছাইপর্বের ম্যাচ দিয়ে প্রথম ম্যাচ অনুষ্ঠিত হয়। খেলাটি গুয়াম ও তুর্কমেনিস্তানের পুরুষদের জাতীয় দলের মধ্যে অনুষ্ঠিত হয়, যেখানে গুয়াম ১–০ ব্যবধানে জয়লাভ করে।  তথ্যসূত্র  বিষয়শ্রেণী:গুয়ামের ফুটবল মাঠ গুয়াম বিষয়শ্রেণী:গুয়াম জাতীয় ফুটবল দল
উরুমি (মালায়ালাম: uṟumi ; সিংহলি: ethunu kaduwa ; হিন্দি: āra) হল একটি নমনীয়, চাবুকের মতো ব্লেডযুক্ত তরবারি, যার উৎপত্তি ভারতীয় উপমহাদেশের দক্ষিণাঞ্চলে। সঙ্গম যুগের প্রথম দিক থেকেই এর অস্তিত্ব ছিল বলে মনে করা হয়।  এটি একটি ইস্পাত চাবুক হিসাবে বিবেচিত হয় এবং তাই সেই অস্ত্রের পাশাপাশি তরবারিটি সম্পর্কে পূর্ব জ্ঞান প্রয়োজন। এই কারণে, কালারিপায়াত্তুর মতো ভারতীয় মার্শাল আর্টে উরুমি সর্বদা শেষে শেখানো হয়।  উরুমি ভাল শব্দটি তামিলনাড়ুতে অস্ত্র বোঝাতে ব্যবহৃত হয়। কেরালায়, এটিকে ছুট্টুভালও বলা হয়, মালায়ালাম শব্দ থেকে "কুণ্ডলী করা" বা "ঘুর্ণন," (ছুট্টু) এবং "তরবারি" (ভাল)। বিকল্পভাবে, অস্ত্রের তামিল নামগুলি হল সুরুল কাট্টি (কুণ্ডলী করা ছুরি), সুরুল ভাল (কুণ্ডলী করা তলোয়ার) এবং সুরুল পাত্তাকট্টি (কুণ্ডলী করা ছুরি)।   আরো দেখুন    অঙ্গমপোরা  বাঘনখ  কালারিপায়াত্তু  কাটারা  সিলম্বম   তথ্যসূত্র   বিষয়শ্রেণী:ভারতের অস্ত্র বিষয়শ্রেণী:ভারতীয় তরবারি বিষয়শ্রেণী:দক্ষিণ এশীয় তরবারি বিষয়শ্রেণী:ধারালো অস্ত্র বিষয়শ্রেণী:চাবুক
ঘরে-বাইরে বাঙালি চিত্রপরিচালক সত্যজিৎ রায় পরিচালিত একটি চলচ্চিত্র। রবীন্দ্রনাথ ঠাকুর রচিত একই নামের একটি উপন্যাস অবলম্বনে নির্মিত এই ছবিটি মুক্তি পায় ১৯৮৪ সালে। এই ছবিতে অভিনয় করেন সৌমিত্র চট্টোপাধ্যায়, ভিক্টর বন্দ্যোপাধ্যায়, জেনিফার কাপুর ও স্বাতীলেখা সেনগুপ্ত। সত্যজিৎ রায় ১৯৪০-এর দশকে তাঁর প্রথম ছবি পথের পাঁচালী নির্মাণেরও আগে এই ছবির চিত্রনাট্য রচনা করেছিলেন। এই ছবির বিষয়বস্তু নারীমুক্তি, যা সত্যজিতের বহু ছবিতে বহু ভাবে উঠে এসেছে। নারীর মুক্তিকামনার তার ভালবাসার পাত্রকে কীভাবে স্পর্শ করে, তা এই ছবিতে বিশেষভাবে পরিস্ফুট।Pauline Kael State of the Art  ছবিটি ১৯৮৪ কান চলচ্চিত্র উৎসবে পাম ডি'অর-এর জন্য প্রতিযোগিতামূলক বিভাগে দেখানো হয়।   অভিনয়ে   সৌমিত্র চট্টোপাধ্যায় ... সন্দীপ মুখুজ্যে  ভিক্টর বন্দ্যোপাধ্যায় ... নিখিলেশ চৌধুরী  স্বাতীলেখা সেনগুপ্ত... বিমলা  গোপা আইচ ... বিধবা জা  জেনিফার কাপুর ... মিস গিলবি  মনোজ মিত্র... হেডমাস্টার  ইন্দ্রপ্রমিত রায় ... অমূল্য  বিমলা চট্টোপাধ্যায় ... কুলদা   পাদটীকা   বিষয়শ্রেণী:১৯৮৪-এর চলচ্চিত্র বিষয়শ্রেণী:১৯৮৪-এর প্রণয়ধর্মী নাট্য চলচ্চিত্র বিষয়শ্রেণী:১৯৮০-এর দশকের বাংলা ভাষার চলচ্চিত্র বিষয়শ্রেণী:১৯৮০-এর দশকের প্রণয়ধর্মী নাট্য চলচ্চিত্র বিষয়শ্রেণী:ভারতীয় প্রণয়ধর্মী নাট্য চলচ্চিত্র বিষয়শ্রেণী:১৯০০-এর দশকের পটভূমিতে চলচ্চিত্র বিষয়শ্রেণী:ভারতে নারী সম্পর্কে চলচ্চিত্র বিষয়শ্রেণী:ভারতীয় উপন্যাস অবলম্বনে চলচ্চিত্র বিষয়শ্রেণী:রবীন্দ্রনাথ ঠাকুরের সৃষ্টিকর্ম অবলম্বনে চলচ্চিত্র বিষয়শ্রেণী:সত্যজিৎ রায় পরিচালিত চলচ্চিত্র বিষয়শ্রেণী:সত্যজিৎ রায়ের চিত্রনাট্য সংবলিত চলচ্চিত্র বিষয়শ্রেণী:সত্যজিৎ রায় সুরারোপিত চলচ্চিত্র বিষয়শ্রেণী:জাতীয় চলচ্চিত্র উন্নয়ন কর্পোরেশনের চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র